На основание чл.44, ал.1 от Правилника за прилагане на Закона за държавната собственост
ОБЛАСТЕН УПРАВИТЕЛ НА ОБЛАСТ ГАБРОВО

ОБЯВЯВА,
че със своя Заповед №ДС-02-26/01.09.2026 г. открива процедура по провеждане на търг с явно наддаване за отдаване под наем на имот – частна държавна собственост, представляващ функционално свързани самостоятелни обекти в сутерена на тринадесететажна административна сграда №1, разположена в поземлен имот с идентификатор (ПИ) 14218.504.494 по КККР на гр. Габрово, адрес на обектите гр. Габрово, ул. „Брянска” № 30, ет.-1, а именно: самостоятелен обект с идентификатор 14218.504.494.1.18, с площ 17,60 кв.м., предназначение: за склад, самостоятелен обект с идентификатор 14218.504.494.1.19, с площ 16,80 кв.м., предназначение: друг вид самостоятелен обект и самостоятелен обект с идентификатор 14218.504.494.1.22, с площ 135,60 кв.м., предназначение: за обществено хранене, заедно с 3,3639 процента идеални части от общите части на сградата, както и прилежащата към източния вход на самостоятелните обекти част от поземления имот, с площ за частта 70,00 кв.м., при следните условия:
1. Предназначение – за заведение за обществено хранене;

2. Първоначална месечна наемна цена – 525,00 евро (без ДДС);
3. Стъпка за наддаване – 5 (пет) на сто от обявената начална месечна наемна цена (посочена като цяло число), равняваща се на 26,00 евро;
4. Срок за отдаване под наем – 10 години;

5. Търгът ще се проведе на 05.10.2026 г. от 14,00 ч. в заседателната зала на Областна администрация на област Габрово, пл. „Възраждане” №5, етаж І;
6. Депозит за участие в търга в размер на 10 (десет) на сто от началната месечна наемна цена, (посочен като цяло число), равняващ се на 53,00 евро да се внесе по сметка на Областен управител на област Габрово IBAN: BG09 STSA 9300 3305 0169 08, BIC: STSA BGSF при „Банка ДСК” ЕАД – финансов център Габрово.
Други тръжни условия:

1. Тръжна документация се получава от Центъра за административно обслужване на Областна администрация – Габрово, пл. „Възраждане” №5, ет. І всеки работен ден до 16,00 ч. на 02.10.2026 г. включително срещу представяне на екземпляр от вносна бележка за внесени в полза на областен управител на област Габрово по банкова сметка IBAN: BG84 STSA 9300 3110 0280 01, BIC: STSA BGSF при „Банка ДСК” ЕАД – финансов център Габрово, 15,00 евро (с включен ДДС).
2.  До участие в търга няма да се допускат кандидати с непогасени към датата на провеждане на търга задължения по предходни или действащи договори с областен управител на област Габрово, съгласно справка, изготвена от счетоводството на Областна администрация на област Габрово.

3. Оглед на имота се извършва в присъствието на служител на Областна администрация на област Габрово, след закупуване на тръжна документация и след предварителна писмена заявка по образец, подадена в Центъра за услуги и информация на Областна администрация – Габрово. Заявления за извършване на оглед се подават не по-късно от три работни дни, преди изтичане на крайния срок за подаване на заявления за участие в търга. 

4. Краен срок за приемане на заявления за участие в търга - до 17,00 ч. на 02.10.2026 г. Заявления се подават от участник/ упълномощен представител лично в Центъра за административно обслужване на Областна администрация – Габрово или по поща/ куриерска служба, с препоръчано писмо с обратна разписка, на адрес гр. Габрово, п.к. 5300, пл. „Възраждане” № 5.
